Jakkalsdraaie in ondersoek na Sisulu se raadgewer
Onderwerp: Jakkalsdraaie in ondersoek na Sisulu se raadgewer Tue Jul 06, 2010 9:43 pm
<LI class="drop_item left" sizcache="10" sizset="83" jQuery1278445251218="40"></LI>
Mnr. Paul Ngobeni
Die inspekteur-generaal van intelligensie het 'n jakkalsdraai gegooi om nie die voortvlugtige te ondersoek wat steeds as raadgewer vir me. Lindiwe Sisulu, minister van verdediging, dien nie.
Mnr. Paul Ngobeni, Sisulu se raadgewer, is 'n voortvlugtige in die Ame&shy;ri&shy;kaan&shy;se deelstaat Connecticut, maar on&shy;der&shy;soe&shy;ke deur die Suid-Afrikaanse re&shy;ge&shy;ring duur nou reeds ses maande, al sou hulle die nodige inligting kon bevestig deur bloot inligting op die internet na te gaan.
Ngobeni word in baie kringe as die hoofstrateeg beskou in die suksesvolle poging om korrupsieklagte teen pres. Jacob Zuma te laat vaar.
Namate die departement van verdediging maande lank neem om die inligting te bevestig wat die aanlyn-nuusdiens Politicsweb en Rapport elk met een e-pos na die vervolgingsgesag in Connecticut kon vasstel, neem vrae toe oor die ANC-regering se erns om die waarheid vas te stel.
Die jongste slap antwoord kom van adv. F.D. Radebe, inspekteur-generaal van intelligensie.
Mnr. David Maynier, DA-LP, het op 11 Desember verlede jaar 'n brief aan Radebe geskryf om vas te stel hoe 'n voortvlugtige die nodige sekerheidsklaring van die Suid-Afrikaanse intelligensie-owerhede gekry het om 'n ministeriële adviseur te wees.
Maynier het alle tersaaklike inligting aangeheg.
Meer as ses maande later, op 15 Junie, het Radebe teruggeskryf met die antwoord dat Maynier se navraag meer na 'n opdrag as 'n klagte lyk, en dus nie ondersoek sal word nie.